દિલ્હીમાં વાયુ પ્રદૂષણ અંગે ચિંતા વ્યક્ત કરતા પર્યાવરણ પ્રદૂષણ નિયંત્રણ પ્રાધિકરણે કહ્યુ કે પરિસ્થિતિ જો આ જ રીતે ખરાબ થતી ગઈ તો ખાનગી વાહનોને દિલ્હીમાં ચાલતા રોકવા પડશે. પ્રાધિકરણે કહ્યુ કે સ્મૉગને કારણે દિલ્હીની હવા ખતરનાક બની રહી છે. રાજધાની દિલ્હીમાં વાયુની ગુણવત્તા સતત ખરાબ થઈ રહી છે. વાયુમાં ખતરનાક કણો વધી રહ્યા છે જેના કારણે લોકોને ઘણી મુશ્કેલીઓનો સામનો કરવો પડી રહ્યો છે.